Rowers deur polisie doodgeskiet | Maroela Media
Rowers deur polisie doodgeskiet
Twee vermeende rowers is doodgeskiet toe daar ŉ skietery tussen hulle en die polisie uitgebreek het.
Lt.kol. Thulani Zwane, woordvoerder van die polisie, het gesê die voorval het Dinsdag plaasgevind ná beamptes in kennis gestel is van ŉ rooftog in Umkomaas.
“Die slagoffer was na bewering op die perseel van sy besigheid toe hy deur drie gewapende mans genader is. Hulle het hom van kontant, lugtydbewyse en selfone beroof,” het Zwane gesê.
Volgens Zwane het die verdagtes in ŉ silwer VW Polo op die vlug geslaan. “Beamptes het die voertuig gewaar en agternagesit. Die verdagtes het hierna op die polisiebeamptes losgebrand,” het Zwane gesê.
Die voertuig het onder ’n brug op die N2 tot stilstand gekom waarna die verdagtes uit die voertuig gespring en weggehardloop het terwyl hul deurentyd skote in die polisie se rigting afgevuur het.
“Die beamptes het teruggeskiet en twee van die drie mans is doodgeskiet,” het Zwane gesê.
Die derde verdagte kon daarin slaag om weg te kom. Daar is op die gesteelde goedere sowel as twee ongelisensieerde vuurwapens en patrone beslag gelê.
’n Voorlopige ondersoek dui daarop dat die VW Polo in 2015 in die Berea-area gesteel is. Sake van gewapende roof, die besit van gesteelde goedere en poging tot moord word ondersoek. ŉ Geregtelike doodsondersoek word ook gedoen.
Die polisie meen die ander verdagte sal binnekort aangekeer word.
Man wat hom as prokureur voordoen gesoek
Twee liggame in damme gevind
Skielik sal dit nou stil wees waar die rowers se roof loopbaan gevestig was.
Nog n moord op Heanertzburg plaas
Daar was gisteraand sowaar nog n plaasaanval, moord op n baie bekende toerismeplaas in Heanertzburg., Cheerio Farm.
Dis fantastiese nuus – rowers moet hul slagoffers en die polisie begin vrees, dan sal hul 2keer dink om gewapende rowe te pleeg!
Ai man die een wat weggekom het.